  Анжелика Тихонова корреспондент 8-тӥ куарусёнэ Ижкарысь Киров нимо паркын Танкистлэсь нуналзэ пусъёзы. Со сярысь Ижкар администрацилэн пресс-службаез ивортэ. Ужрад 11 часын «Танк «ИС-3» синпелет доры сяська пононэн кутскоз. Ижкарысь кадет классъёс строен ветлон возьматонъёссэс адӟытозы. Озьы ик танк войскоосысь ветеранъёслы, запасысь танкистъёслы но соослэн семьяоссылы концерт дасялозы. Шулдыръяськонлэн радлыкез: 11 часын – «Танк «ИС-3» синпелет дорын танк войскоосысь ветеранъёсты пумитан; 11 час 15 минутэ – «Танк «ИС-3» синпелет дорын сӥё-дано собрание; 11 час 50 минутэ – синпелет доры гирляндаос, тугокоос но сяськаос понон; 11 час 55 минутэ – кадет классъёсын дышетскисьёслэн строен ветлонъя возьматонъёссы; 12 часын – концерт; 13 часын – ужрадэз ворсан. ВАТСАН Танкистлэсь нуналзэ 1946-тӥ арысен пусйыны кутскизы. Соку со танкистлэсь ӧнерзэ гажамез возьматон но со ёзъёслэсь Кыкетӥ дунневыл ожын вормонын бадӟым инты басьтэмзэс пусъён понна кылдытэмын вал. Туала вакытэ Танкистлэсь нуналзэ Росси азьмуртлэн 2006-тӥ арын кутэм пуктэтэзъя куарусёнлэн кыкетӥ арнянуналаз пусъё Тодэ вайытом, Россилэн командаез Пичи Пургаын вордскем ожгарчилэн кивалтэмез улсын танк биатлонын вормисе потӥз.   Тегъёс: Ижкар Армия Удмуртия Мерлык праздникъёс ожгартехника  